
De ce se comasează alegerile: ca să înțeleagă tot 
românu. Ne apropiem de un nou moment 1940 


Mihai Șomănescu 21/02/2024 


Pentru că văd că încă mai sunt (prea mulți) oameni care se declară de-acord cu 


comasarea alegerilor pentru că cred că scopul acesteia este de a „face economie la buget”, 


mă văd nevoit să scriu, aici, ca să înţeleagă oricine, următoarele explicaţii: 


PSD și mai ales PNL sunt partide de primari. Care, la rândul lor, au formate reţele în 


teritoriu care mobilizează oamenii la vot. 


Aceste reţele nu sunt mobilizate decât în cazul alegerilor locale, deoarece primarii nu au 
niciun interes să le mobilizeze la europarlamentare (prin tradiţie, cele mai puţin 


interesante alegeri). 


Dacă alegerile s-ar fi desfășurat conform programării iniţiale, mobilizarea scăzută a 
reţelelor la europarlamentare ar fi dus la scoruri mici pentru PSD și mai ales PNL: 


consecinţa, scor mai mare pentru AUR. 


Prin comasare, reţelele vor fi mobilizate și vrând-nevrând, vor vota și la europarlamentare 
şi vor umfla scorul partidului unic PSD-PNL. Căci de-aceea au decis și LISTE COMUNE. 


Atât. Acesta e motivul real: teama de un scor mare la AUR. PSD și PNL sunt dispuse să 


încalce Constituţia, bunul simţ, orice, pentru a rămâne la putere. 


Suntem în 1938: Frontul Renașterii Naţionale 


Ca să lărgesc puţin tabloul, mi-e clar că ne aflăm înainte de un moment 1940. 


Atunci, ca și acum, puterea a înfiinţat un partid-stat: atunci prin desfiinţarea tuturor 
partidelor și înfiinţarea Frontului Renașterii Naţionale. Azi, prin fuziunea, de facto, dintre 
PSD și PNL, puterea ocultă creează un nou partid stat, care poate face ce vrea, 


transformând instituţiile democratice într-o farsă. 


Problema, atunci, ca şi acum, e că această dictatură nu este creată pentru a salva ţara de 
dezastru economic și de sărăcie: ci pentru a o menţine, până-n ultima clipă, în siajul 


puterilor externe numite generic „globaliste”. 


De-aceea şi miza enormă a europarlamentarelor: un scor bun al AUR ar întări frontul 
suveranist, care luptă pentru independenţa statelor naţionale. Ori pentru pentru cei din 
afară, este esenţial să păstreze România în barca progresistă, cu orice preţ. Mai ales că „ei” 


ar putea pierde, în 2024, Statele Unite, prin victoria lui Donald Trump. 


Ceea ce este mai trist este să vedem cum toată elita României trage — fără rezerve — pentru 
un proiect care va desfiinţa, de jure, România. Cât de cinic să spui că aperi graniţele și 
integritatea României, când faci totul ca ţara să dispară într-un conglomerat, în care doar 
granița de Est a României va mai avea acest statut? Și nu pentru că ar fi granița României, ci 


pentru că este frontiera suprastatului care ne-a acaparat? 


Acest lucru a devenit evident în lumina acţiunilor Guvernului: se trage în disperare pentru 
tabăra globalistă, în ciuda oricărui bun simţ și a reţinerii de care ar trebui să dea dovadă un 


stat în situaţia României (vezi cazul Poloniei). 


Nu scriu acest text în calitate de fan AUR. Scriu acest text în calitate de tată ai cărui copii vor 


trebui să trăiască în această ţară. 


Scriu ca să înţelegem că ne paște un pericol cu care nu ne-am mai confruntat în ultimii 35 


de ani, ca să nu zic 80. 


Anii „Frontului Renașterii Naţionale” (1938 — 1940) au fost o dictatură criminală și inutilă, 


care a sfârșit într-o tragedie naţională. 


În opinia mea, suntem pe același traseu dezastruos: elita, oricâte mijloace de control ar 
avea, nu va putea susţine o ţară unde cel puţin unui sfert din populaţie i se refuză dreptul 


de a fi reprezentată, fiind catalogată ca „extremistă”. 


Problemele economice grave, situaţia geo-politică la nivel internaţional, presiunea 


ideologică asupra majorităţii (vezi „legalizarea diferitelor forme de familii”) vor face ca 


evenimentele să se precipite. 


În loc ca elita din România să anticipeze și să se pregătească pentru ORICE scenariu, e 
dispusă la orice abuz şi la orice sacrificiu pentru a ne menţine într-un status quo care devine, 
pe zi ce trece, tot mai caduc. 


Strămoșii noștri nu au murit pentru Statele Unite ale Europei, Statele Unite ale Americii 


sau orice alt fel de structură supranaţională. 
Și nici noi n-o vom face. 
P.S. Dacă tot mai crezi că această comasare se face pentru „economii la buget” înseamnă că 


apa a fost otrăvită la 'Timișoara în 1989 și teroriștii trăgeau din orice poziţie asupra 


maternităţilor. Pe scurt: ești trepanat sau ticălos. 


